માણસનું અચેતન મન, પ્રેમ એ એકત્રિત જથ્થો છે અને તેની રાશિ સીમિત જથ્થામાં છે તેવું માનતું હોય છે. પ્રેમી એવું માને છે કે પ્રેમના સંપૂર્ણ જથ્થા ઉપર મારી માલિકી હોવી જોઈએ. જો બીજા લોકોને ચાહવા માંડે તો પ્રેમનો આ જથ્થો બધામાં વહેંચાઈ જશે. તમને પૂરેેપૂરો જથ્થો મળશે નહીં. આમાંથી ઈર્ષ્યા, જાસૂસી, કલહ, કનડગત વગેરે જન્મે છે અને બધા દુરાચારો પેલા સુંદર શબ્દ-પ્રેમની પાછળ આચરાતા રહે છે.